Publication: Magyar Közlöny
Issue: MK-2004-49 (Year: 2004, Number: 49)
Era: 2004-2010
Section: Programról szóló 2035/2001. (II. 23.) Korm. határozat
Paragraph Index: 1700

5. Biztosítani kell a parti zóna ökológiai védelmét: 5.1. Fokozott figyelmet kell fordítani — a nádminõsítés elõírásai szerint — a tó nádasállományának fenntartására és védelmére, az ebbõl fakadó feladatok, kötelezések végrehajtására. A hatékony nádasvédelem érdekében kutatási pályázatot kell kiírni, amely alapján ki kell dolgozni a nádaskezelés gyakorlati módszerét, különös tekintettel a természetvédelmi szempontokra. Felelõs: környezetvédelmi és vízügyi miniszter az európai integrációs ügyek koordinációjáért felelõs tárca nélküli miniszter Határidõ: a pályázat kiírására: 2004. december 31. a végrehajtásra: folyamatos 2004/49. szám 5.2. El kell készíteni az engedély nélküli feltöltések és bejárók felszámolásának ütemtervét, amelynek alapján az elbontásokat végezni kell. Felelõs: környezetvédelmi és vízügyi miniszter az európai integrációs ügyek koordinációjáért felelõs tárca nélküli miniszter Határidõ: az ütemterv elkészítésére: 2004. szeptember 30. a végrehajtásra: folyamatos 5.3. Javaslatot kell tenni a természetvédelmi szempontokat is figyelembe véve, a horgászati igényeknek megfelelõ, a horgászcsónak kikötésére alkalmas helyekre és azok kialakításának szabályozására. Felelõs: környezetvédelmi és vízügyi miniszter az európai integrációs ügyek koordinációjáért felelõs tárca nélküli miniszter gazdasági és közlekedési miniszter földmûvelésügyi és vidékfejlesztési miniszter Határidõ: 2004. szeptember 30. 5.4. Ki kell dolgozni és be kell vezetni a balatoni horgásztevékenység ökológiai és vízminõség-védelmi elveken alapuló új szabályozását a nagy tápanyagtartalmú és nagy mennyiségû „szoktató beetetések” elkerülése érdekében. Felelõs: földmûvelésügyi és vidékfejlesztési miniszter környezetvédelmi és vízügyi miniszter Határidõ: a szabályozás kidolgozására: 2004. október 31. a szabályozás bevezetésére: 2005. április 30.

Source: https://magyarkozlony.hu/hivatalos-lapok/f1f5afcdb9881800421213abe9384458fe95b016/dokumentumok/2bc5764bc0a99de71bae2b95a15388348205f40b/letoltes